गृह मंत्रालय संसद में पारित हुआ विशेष संरक्षण ग्रुप (संशोधन) विधेयक 2019 केंद्रीय गृह मंत्री श्री अमित शाह ने कहा कि केवल गांधी परिवार ही नहीं गांधी परिवार सहित 130 करोड़ नागरिकों की सुरक्षा की जिम्मेदारी सरकार की है और उसका निर्वहन करने में हमें कोई आपत्ति नहीं हैएसपीजी के बिल में यह पांचवा संशोधन एक परिवार के कारण नहीं है बल्कि पहले चार परिवर्तन एक परिवार को ध्यान में रखकर किए गए थे  केंद्रीय गृह मंत्रीप्रियंका वाड्रा के घर के अंदर आने वाली गाड़ी में कांग्रेस के ही कार्यकर्ता थे  श्री अमित शाहलोकतांत्रिक व्यवस्था में कानून सभी के लिए बराबर होता है केंद्रीय गृह मंत्री केंद्रीय गृह मंत्री श्री अमित शाह ने राज्य सभा में बोलते हुए कहा कि यह बिल एक परिवार को ध्यान में रखकर नहीं लाया जा रहा है उनका कहना था कि गांधी परिवार की सुरक्षा और एसपीजी की सुरक्षा के बीच में कोई संबंध नहीं है उनके लिए पहले ही जेड प्लस (एएसएल एंबुलेंस की सुविधा के साथ) सुरक्षा उपलब्ध करा दी गई है जो 24 घंटे उपलब्ध रहेगी उनका कहना था कि एसपीजी के बिल में यह पांचवा संशोधन एक परिवार के कारण नहीं है बल्कि पहले चार परिवर्तन एक परिवार को ध्यान में रखकर किए गए थे श्री अमित शाह ने कहा कि लोकतंत्र में बारीबारी आना जाना पड़ता है उसे स्वीकार भी करना पड़ता है देश में 130 करोड़ लोग अपना वोट डालते हैं और चुने हुए प्रतिनिधियों द्वारा फिर प्रधानमंत्री तय होता है और आज यह सच है कि श्री नरेंद्र मोदी इस देश के प्रधानमंत्री है श्री शाह ने कहा कि केवल गांधी परिवार ही नहीं गांधी परिवार सहित 130 करोड़ नागरिकों की सुरक्षा की जिम्मेदारी सरकार की है और उसका निर्वहन करने में हमें कोई आपत्ति नहीं है किंतु किसी को एसपीजी ही चाहिए यह जिद ठीक नहीं है  उनका कहना था कि एसपीजी का गठन विभिन्न सुरक्षा एजेंसियों के जवानों को लेकर किया जाता है  उन्होंने इस बात पर जोर देकर कहा कि गांधी परिवार के तीनों सुरक्षा प्राप्तकर्ताओं को वही सुरक्षा जवान दिए गए हैं जो किसी न किसी रूप में एसपीजी में प्रशिक्षण प्राप्त हैं श्री शाह ने कहा कि एस पी जी को स्टेटस सिंबल न बनाया जाय।